wickkiey/tamil-wikipedia-chunked huggingface dataset:
# சஹார் குல்

## ஆரம்ப கால வாழ்க்கை

சஹார் குல் வடக்கு ஆப்கானித்தானின் ஒரு மலைப்பாங்கான மாகாணத்தில் பதாக்சன் என்ற இடத்தில் வளர்ந்தார். இவர் கண்டுபிடிக்கப்பட்ட நேரத்தில் வைக்கோல் மற்றும் விலங்குகளின் சாணத்தில் கிடந்தார்.  
திருமணமான ஆறு மாதங்களுக்குப் பிறகு, திசம்பர் 2011 இல், சாகியின் குடும்பத்தைச் சேர்ந்த மூன்று பேரை காவலர்கள் கைது செய்தனர்.
# சஹார் குல்

## இதையும் பார்க்கவும்

- பீபி ஆயிஷா
- மலாலா யூசப்சையி
- குழந்தைகளின் உரிமைகள்
- ஆப்கானிசுத்தானில் பெண்கள் உரிமைகள்
# அனிதா ரெட்டி

**அனிதா ரெட்டி** (*Anita Reddy*) என்பவர் கர்நாடகாவைச் சேர்ந்த இந்தியச் சமூக சேவகர் மற்றும் தன்னார்வ நடவடிக்கை மற்றும் சேவைகள் சங்கத்தின் நிறுவனர் ஆவார். இவர் கர்நாடகா மற்றும் ஆந்திராவில் உள்ள குடிசைவாசிகளின் மறுவாழ்வு மற்றும் மேம்பாட்டிற்காகச் செய்த சேவைகளுக்காக நன்கு அறியப்பட்டவர். இவர் *துவாரகா* மற்றும் *டிஆர்ஐகே* அறக்கட்டளைகளின் நிர்வாக அறங்காவலர் ஆவார். குழந்தைகளின் கல்வி மற்றும் பெண்களின் வாழ்வாதாரத்திற்காக பணியாற்றி வருகிறார். இந்திய அரசு 2011ஆம் ஆண்டில் அனிதா ரெட்டிக்கு நான்காவது மிக உயர்ந்த குடிமை விருதான பத்மசிறீ விருதினை வழங்கி கவுரவித்தது. இவரது பள்ளிப்படிப்பு ஆந்திராவில் உள்ள இரிஷி பள்ளத்தாக்கு பள்ளியிலும், பெண்கள் கிறித்துவக் கல்லூரியிலும் இருந்தது. இதன் பிறகு அமெரிக்காவின் கலிபோர்னியாவிற்குச் சென்றார். பின்னர் தனது குழந்தை பருவ நண்பர், கர்நாடகாவின் முதல் முதல்வர் கிசாம்பள்ளி செங்கல்ராய ரெட்டியின் மகன் பிரதாப் ரெட்டியை மணந்தார்.  
துருக்கி இசுதான்புல்லில் நடைபெற்ற வாழ்விடம் II, மனித குடியேற்ற மாநாடு 1996ல் (ஜூன் 3 முதல் 14 வரை) இந்திய அரசினைப் பிரதிநிதித்துவப்படும் வகையில் கலந்துகொண்டார். கர்நாடக குடிசை மாற்று வாரியத்தின் உறுப்பினராகவும் இருந்தார். இவர் ரஞ்சனி துவாரகநாத் ரெட்டி அறக்கட்டளையின் நிர்வாக அறங்காவலராகவும் உள்ளார்.  
ரெட்டி *ஜீவனோத்சவா,* எனும் கலாச்சார அவையின் மூலம் கலையினை வளர்க்க முயல்கின்றார். பெங்களூருவில் உள்ள கேசி ரெட்டி நீச்சல் மையம் தேசிய அளவில் நீச்சல் போட்டியில் சிறந்து விளங்கும் வீராங்கனைகளை உருவாக்க வழிவகுத்துள்ளது. நிஷா மில்லட் மற்றும் மேக்னா நாராயணன் இந்த வசதியினைப் பயன்படுத்தி சாதனை புரிந்தவர்களாவார்கள். இவர் பெண்கள் குரல் அமைப்பின் செயலாளராகவும் மாநில அளவில் குடிசைவாசிகள் கூட்டமைப்பில் பணியாற்றுகிறார்.  
இவரது தற்போது அரசுப் பள்ளிகள் உட்படப் பல சமூகங்களில் உள்ள ஏழை குழந்தைகளில் பூர்வீக மரபுகள் மற்றும் பாரம்பரிய அறிவை மேம்படுத்தும் முதல் கற்றல் மையமான கலை, உரிமைகள் மற்றும் சமூகங்கள் எனும் அமைப்பினை நிறுவுவதற்கான யோசனையை முன்மொழிந்துள்ளார். இளைஞர்கள் தாங்கள் வாழும் பகுதியின் உள்ளார்ந்த பலம் மற்றும் பிராந்திய வளர்ச்சிக்குப் பொருத்தமான வாய்ப்புகளின் வளங்களைக் கண்டறிய இந்த அமைப்பு உதவும்.
# அனிதா ரெட்டி

## விருதுகள் மற்றும் அங்கீகாரங்கள்

ரெட்டி 1997ஆம் ஆண்டில் மகளிர் சாதகி எனும் மகளிர் சாதனையாளர்கள் விருதைப் பெற்றார். மகளிருக்கான இந்திய சுழற்விருதினையும் பெற்றார். 2010-11ல் நம் பெங்களூரு அறக்கட்டளையின் ஆண்டின் சிறந்த நபராக அறிவிக்கப்பட்டார். 2011இல், ரெட்டி நான்காவது மிக உயர்ந்த இந்தியக் குடிமை விருதான பத்மசிறீ விருதினை இந்திய அரசிடமிருந்து பெற்றார்.
# லைஃபு இஷ்டேனே

**லைஃபு இஷ்டேனே** (**Lifeu Ishtene**, பொருள்: <span>இது தான் வாழ்க்கை</span> ) என்பது 2011 ஆம் ஆண்டு வெளியான இந்தியக் கன்னட திரைப்படம் ஆகும். இது பவன் குமார் எழுதி இயக்கிய கருப்பு நகைச்சுவை படமாகும். இதில் திகந்த், சிந்து லோகநாத், சம்யுக்தா ஹோர்னாட் ஆகியோர் முக்கிய வேடங்களில் நடித்துள்ளனர். சதீஷ் நினாசம், அச்சுத் குமார், வீணா சுந்தர் ஆகியோர் துணை வேடங்களில் நடித்துள்ளனர். இதன் கதையானது கவலையற்ற இளைஞனின் வாழ்க்கையைச் சுற்றி வருகிறது. இந்தப் படத்தின் தலைப்பு 2010 ஆம் ஆண்டு வெளியான கன்னடத் திரைப்படமான *பஞ்சரங்கி* படத்தில் இடம் பெற்ற பாடலிலிருந்து எடுக்கப்பட்டது.  
இப்படத்தின் பின்னணி இசை மற்றும் பாடல் இசையானது மனோ மூர்த்தியால் அமைக்கப்பட்டது. பாடல் வரிகளை யோகராஜ் பட், ஜெயந்த் கைகினி, பவன் குமார் ஆகியோர் எழுதினர். படத்தின் ஒளிப்பதிவை சுக்னனா மேற்கொண்டார். படத்தொகுப்பை சனத் மற்றும் சுரேஷ் செய்தனர். இப்படம் 2011 செப்டம்பர் 9 அன்று வெளியாகி விமர்சன ரீதியாக பாராட்டப்பட்டது. திரையரங்குகளில் ஒன்பது வாரங்கள் ஓடியதைத் தொடர்ந்து, இது வணிக ரீதியான வெற்றியாக ஆனது. மேலும் 2011 ஆம் ஆண்டின் சிறந்த கன்னடப் படங்களில் ஒன்றாக அறிவிக்கப்பட்டது. மூன்று பிரிவுகளில் பரிந்துரைக்கப்பட்ட பிலிம்பேர் விருதுகளில் சிறந்த பின்னணிப் பாடகருக்கான விருதை சேத்தன் சோஸ்கா வென்றார்.
# லைஃபு இஷ்டேனே

## கதைச் சுருக்கம்

இசை உலகில் சாதிக்கத் துடிக்கும் இளைஞன் விசால் (திகந்த்). கல்லூரியில் உடன் படிக்கும் நந்தினியைக் காதலிக்கிறான். அவளை திருமணம் முடிக்க விரும்பும்போது, ஏதாவது வேலை தேடிக்கொண்டால்தான் தன் பெற்றோரின் சம்மதத்தைப் பெற முடியும் என்கிறாள். ஆனால் விசால் இசைத்துறையில் சாதிப்பதே தன் நோக்கம் என வேறு வேலைக்குச் செல்ல மறுத்துவிடுகிறான். இதனால் இருவரின் காதலும் முறிகிறது. நந்தினிக்கு வேறு ஒருவனுடன் திருமணம் ஆகிறது.  
இதனையடுத்து விசாலைப் பற்றி தன் திட்ட அறிக்கைக்கு படமெடுக்க வரும் இதழியல் மாணவியான ராஷ்மி (சம்யுக்தா ஹோர்னாட்) அவனைக் காதலிக்க இருவம் காதலிக்கத் தொடங்குகின்றனர். இ்வாறு எளிதில் பெண்களிடம் காதல் வயப்படுவதும், பின்னர் விலகுவதுமாக இருக்கும் அசட்டையான இளைஞன். காதலையும், வாழ்க்கையைப் பற்றியும் புரிந்து கொள்வதே படத்தின் கதையம்ணமாக உள்ளது.
# லைஃபு இஷ்டேனே

## நடிப்பு

- திகந்த் விஷாலாக
- சிந்து லோகநாத் நந்தினியாக
- சதீஷ் நினாசம் "சிவூ" என்கிற சிவகுமாராக
- சம்யுக்தா ஹோர்னாட் ராஷ்மியாக
- அச்சுத் குமார் விஷாலின் தந்தையாக
- வீணா சுந்தர் விஷாலின் அம்மாவாக
- ஸ்ரீனிவாஸ் பிரகாஷ் ரகுவாக
- மிமிக்ரி தயானந்த் பிங்கி லாலாக
- வன் குமார் சூரஜாக
- ராஜு தாலிகோட் கேட் கீப்பராக
- சந்தன் குமார் சாந்தனாக
- ரம்யா பார்னா சிறப்புத் தோற்றத்தில்
# லைஃபு இஷ்டேனே

## தயாரிப்பு

இயக்குநர் பவன்குமார் முன்னதாக யோகராஜ் பட்டின் படங்களான மனசாரே மற்றும் பஞ்சரங்கி போன்ற படங்களுக்கு உதவி இயக்குநராக பணியாற்றினார். 2010 ஆம் ஆண்டு பஞ்சரங்கி திரைப்படத்தில் மிகவும் பிரபலமான கன்னட பாடல் ஒன்றிலிருந்து லைஃபு இஷ்டேனே என்ற சொல்லானது படத்தின் பெயராக எடுத்துக்கொள்ளப்பட்டது. படத்தின் வெற்றிக்குப் பிறகு படத்தின் தொடர்ச்சியாக அடுத்த படத்திற்கு திட்டமிடுவதாக கூறினார்.
# லைஃபு இஷ்டேனே

## பன்னாட்டு வெளியீடு

இந்த படம் அக்டோபர் 2011 முதல் அமெரிக்கா, இங்கிலாந்து, ஆஸ்திரேலியா, சிங்கப்பூர் போன்ற நாடுகளில் வெளிநாடுகளில் திரையிடப்படும் எனப்பட்டது. கலிபோர்னியாவின் சான் பிரான்சிஸ்கோ விரிகுடாப் பகுதியில், திரையிடல் அக்டோபர் 14, 15, 16, 22, 23 ஆகிய தேதிகளில் செர்ரா திரையரங்கில் திரையிட திட்டமிடப்பட்டது.
# லைஃபு இஷ்டேனே

## இயங்கலை வெளியீடு

கள்ளத்தனமான வெளியீட்டைத் தடுப்பதற்காகவும் வெளிநாட்டு இந்திய பார்வையாளர்களை சென்றடைவதற்காகவும் இந்த படம் இயங்கலையில் (ஆன்லைன்) வெளியிடப்பட்டது. இயங்கலையில் படத்தின் இரண்டு பதிப்புகள் வெளியிடப்பட்டன. உயர் தெளிவுத்திறன் கொண்ட பதிப்பு ஐந்து டாலர்கள், குறைந்த தெளிவுத்திறன் கொண்ட பதிப்பு பதிப்பு இரண்டு டாலர் ஐம்பது சென்டுகள் என வெளியிடப்பட்டது.
# வன்கலவி எதிர்ப்பு இயக்கம்

**வன்கலவி எதிர்ப்பு இயக்கம்** (Anti-rape movement) ஒரு சமூக அரசியல் இயக்கம் இது பெண்களுக்கு எதிரான வன்முறை மற்றும் துன்புறுத்தல்களை எதிர்த்துப் போராடும் இயக்கத்தின் ஒரு பகுதியாகும். இந்த இயக்கம் பெண்களுக்கு எதிரான வன்முறைக்கான சமூக அணுகுமுறைகளை மாற்ற முயல்கிறது, அதாவது பாலியல் உரிமை மற்றும் பாதிக்கப்பட்டவர்களைக் குற்றம் சாட்டுவது, அத்துடன் பெண்களுக்கு எதிரான வன்முறைக்கான சுய குற்றம் போன்ற பெண்களின் அணுகுமுறைகள் போன்றவற்றை மாற்ற முயற்சி செய்கிறது. வன்கலவி சட்டங்கள் அல்லது சாட்சிகளின் சட்டங்களில் மாற்றங்களை ஊக்குவிக்க முயல்கிறது, இது கற்பழிப்பாளர்கள் தண்டனைகளைத் தவிர்க்க உதவுகிறது, எடுத்துக்காட்டாக, பாதிக்கப்பட்டவர்கள் தங்களுக்கு எதிரான தாக்குதல்களைப் புகாரளிப்பதில் தயக்கம் காட்டுகிறார்கள். இந்த இயக்கம் பல அதிகார வரம்புகளில் வெற்றிகரமாக இருந்தபோதிலும், சில அதிகார வரம்புகளில் தேவையான அளவில் மாற்றங்களைக் கொண்டுவரவில்லை. மேலும், இது தொடர்பான சட்டங்களில் ஏற்பட்ட மாற்றங்கள், வன்கலவியால் பாதிக்கப்பட்டிருப்பவர்கள் புகார் அளிக்கும் எண்னிக்கை ஆகியன அதிகரித்து இருந்தாலும் , நடைமுறையில் பெண்களுக்கு எதிரான வன்முறை ஏற்றுக்கொள்ள முடியாத அதிக அளவில் தொடர்ந்து நடைபெறுகிறது.  
இந்த இயக்கம் 1960 களின் பிற்பகுதியிலும் 1970 களின் முற்பகுதியிலும், இரண்டாவது அலை பெண்ணியம் மற்றும் பெண்களின் அன்றாட வாழ்க்கையை சமூக ரீதியாகவும் அவர்கள் தொடர்பு கொள்ளும் சமூக நிறுவனங்களிடமிருந்தும் வன்கலவி பற்றிய புதிய கருத்துக்கள் எழுவதற்குக் காரணமாக அமைந்தன. இந்த மறு பரிசோதனை முன்னதாக, தங்கள் சொந்த பாலியல் ஆசைகளை கட்டுப்படுத்த இயலாத ஆண்களால் நடத்தப்பட்ட பாலியல் குற்றம் என்றே பார்க்கப்பட்டது. கற்பழிப்புக்கான இந்த திருத்தப்பட்ட வரையறை பாதிக்கப்பட்டவரின் கண்ணோட்டத்தில் இருந்து வருவதாகும். வன்கலவிச் செயல் சமூக பாலினப் பாத்திரங்கள், ஆண்களைப் பெண்களுக்கு மேலே வைக்கும் அதிகார வரிசைமுறை பராமரிக்கப்படும் ஒரு வழி என்று வலியுறுத்தப்பட்டது. "வன்கலவி எதிர்ப்பு" அல்லது "வன்கலவி தடுப்பு" இயக்கம் என்றறியப்பட்ட இந்த இயக்கம் பாலியல் வன்முறை மற்றும் பெண்களுக்கு எதிரான வன்முறையை எதிர்ப்பதற்காக ஏற்படுத்தப்பட்டது.
# வன்கலவி எதிர்ப்பு இயக்கம்

## வரலாறு

### தோற்றம்

1960 களின் பிற்பகுதியில் தொடங்கி, பெண்களுக்கு எதிரான வன்முறை, இரண்டாவது அலை பெண்ணிய இயக்கத்தில் ஒரு முக்கிய கருத்தாக இருந்தது. பாலியல் வன்கொடுமை இயக்கத்தின் மூலம், பெண்கள் இயக்கத்தின் ஒரு பிரிவான, பாலியல் வன்முறையை கவனத்தில் கொள்ள வேண்டிய முக்கியமான சமூக பிரச்சனையாக பொதுமக்களுக்கு தெரியப்படுத்தப்பட்டது. பாலியல் வன்முறை என்பது வன்கலவி மற்றும் பாலியல் வன்கொடுமை இரண்டையும் குறிக்கிறது. 1970 களில், பெண்ணியவாதிகள் நனவை உயர்த்தும் குழுக்களில் ஈடுபடத் தொடங்கினர், இதில் பெண்கள் பாலியல் வன்முறையில் பெற்ற தனிப்பட்ட அனுபவங்களை பரந்த பொதுமக்களுடன் பகிர்ந்து கொண்டனர். 1971 ஆம் ஆண்டில், நியூயார்க் தீவிர பெண்ணியவாதிகள் பாலியல் வன்கொடுமையை ஒரு சமூக பிரச்சனையாகக் குறிப்பிட்ட முதல் நிகழ்வுகளுக்கு நிதியுதவி அளித்தனர். ஜனவரி 24, 1971 -இல், இந்த குழு சுமார் 300 பேர் நியூயார்க் *செயின்ட் கிளமெண்ட் ன் எபிஸ்கோபால்* தேவாலயத்தில் கலந்து முதல் *ஸ்பீக் அவுட்* (கருத்துக்களை பொது வெளியில் தெரிவிப்பது) நடந்தது . இது ஏப்ரல் 12, 1971 அன்று நடந்த வன்கலவி என்பதன் வெளிப்பாடாக அமைந்தது. பெண்கள் தங்கள் சொந்த அனுபவங்களை பார்வையாளர்களுடன் பகிர்ந்து கொள்ளவும், இந்தப் பிரச்சினைக்கு எதிராக அவர்களது ஆதரவினைத் தெரிவிப்பதற்காகவும் இந்த உரையாடல் நிகழ்ச்சி ஏற்படுத்தபட்டது. இந்த நிகழ்வுகள் பாலியல் வன்முறை பற்றிய பொது விழிப்புணர்வை கவனத்திற்குரிய பிரச்சினையாக அதிகரிக்க உதவியது.
# தண்டுபாள்யா (திரைப்படம்)

**தண்டுபாள்யா** (*Dandupalya*) என்பது 2012 ஆம் ஆண்டு வெளியான இந்திய கன்னட குற்றவியல் திரைப்படமாகும். இதில் பூஜா காந்தி மற்றும் ரகு முகர்ஜி ஆகியோர் முக்கிய வேடங்களில் நடித்துள்ளனர். இந்த கதைக்களம், ‘தண்டுபாள்யா’ என்ற பெயர் கொண்ட கொள்ளைக் கும்பலின் கதையை அடிப்படையாகக் கொண்டது. இந்தப் படத்தை ஸ்ரீனிவாஸ் ராஜு இயக்க, ஆப்பிள் பிளாசம் கிரியேஷன்ஸ் பதாகையின் கீழ் கிரீஷ் தயாரித்தார். இது ஒரு பெரிய வணிக வெற்றியடைந்தது. கன்னடத் திரைப்படத் துறையில் அதிக வசூல் செய்த படங்களில் ஒன்றாக ஆனது. பல திரையரங்குகளில் 100 நாட்களைக் கடந்து ஓடியது.  
இப்படத்தின் தொடர்ச்சியாக *தண்டுபாள்யா 2* படம் குறித்த அறிவிப்பானது 2014 சூலையில் அறிவிக்கப்பட்டு, 2016 மார்ச் 24 அன்று தயாரிப்புப் பணிகள் தொடங்கின. இந்த இரண்டாம் பாகத்தை சிறீனிவாஸ் ராஜு இயக்கினார். இது 2017 சூலை 14, அன்று வெளியிடப்பட்டது. விமர்சகர்களிடம் பெற்ற நேர்மறை விமர்சனங்களுக்காக. மீண்டும் இந்தப் படத்தில் பூஜா காந்தி முக்கியக் கதாபாத்திரத்தில் நடித்தார். அர்ஜுன் ஜன்யா இசையமைத்திருந்தார், ஒளிப்பதிவை வெங்கட் பிரசாத் மேற்கொண்டார்.  
*தண்டுபாள்யா 3* படமும் அதனுடன் சேர்த்து ஒரே நேரத்தில் படமாக்கப்பட்டது. இவை கிட்டத்தட்ட அதே நடிகர்களைக் கொண்டு எடுக்கப்பட்டது. பகுதி 2 பகுதி 3 ஆகியவை ஒரு மாத இடைவெளியில் வெளியிட திட்டமிடமிடப்பட்டது.
# தண்டுபாள்யா (திரைப்படம்)

## கதைச்சுருக்கம்

பெண்கள் தனியாக இருக்கும் வீடுகளை கண்டுபிடிக்கும் கொள்ளைக் கும்பலின் தலைவி இலட்சுமி (பூஜா காந்தி ) என்ற பெண்ணை சுற்றி கதை நடக்கிறது. தனியாக இருக்கும் பெண்கள் உள்ள வீட்டுக்கு இலட்சுமி தண்ணீர் கேட்டு செல்லுவாள். அவள் உள்ளே செல்லும்போது, கிருஷ்ணா ( மகரந்த் தேஷ்பாண்டே ) மற்றும் ஹனுமா ( ரவி காலே ), திம்மா (ஜெய்தேவ்), முனியா (கரிசுப்பு) போன்ற பிறர் தலைமையிலான முழு கும்பலும் வீட்டிற்குள் நுழைந்து பெண்களைக் கொல்வர்.  
குருதி வெளியேறும் போது தொண்டையில் இருந்து வெளிவரும் சத்தத்தை விரும்பி கிருஷ்ணா தொண்டையை அறுப்பதில் சிலிர்ப்பு அடைகிறான். பின்னர் அவர்கள் வீட்டை கொள்ளையடித்துவிட்டு தப்பிச்செல்கின்றனர். அவர்கள் அனைவரும் மோசமான உடையணிந்து, முரட்டுத்தனம் மிக்கவர்களாக இருபர். காவல் ஆய்வாளர் சலபதி ( பு. ரவிசங்கர் ) அவர்களை கைது செய்யும் சவாலை ஏற்றுக்கொள்கிறார். திம்மா திருடப்பட்ட கோவில் நகைகளை எடுத்துச் செல்கிறான். அவன் நகைக்கடைக்காரரால் நிராகரிக்கப்படுகிறான். அதே நேரத்தில் காவல் ஆய்வாளர் சலபதியிடம் சிக்கிக்கொள்கிறான். இதன்பிறகு அவர்கள் அனைவரும் காவல்துறையினரால் கைது செய்யப்பட்டு நீதிமன்றத்திற்கு அழைத்துச் செல்லப்படுகிறார்கள்.
# தண்டுபாள்யா (திரைப்படம்)

## நடிப்பு

- லட்சுமியாக பூஜா காந்தி
- அரியாக ரகு முகர்ஜி
- ரகுவின் மனைவி சுசீலாவாக பிரியங்கா கோத்தாரி
- காவல் ஆய்வாளர் சலபதியாக பு. ரவிசங்கர்
- கிருஷ்ணாவாக மகரந்த் தேஷ்பாண்டே
- சந்தராக ரவி காலே
- கோடி திம்மாவாக ஜெயதேவ் மோகன்
- கரிசுப்பு சிக் முனியாக
- முனிகிருஷ்ணாவாக முனிராஜு
- கொள்ளைக் கும்பல் உறுப்பினராக யதிராஜ்
- கும்பல் உறுப்பினராக டேனி குட்டப்பா
- கும்பல் உறுப்பினராக பெட்ரோல் பிரசன்னா
- ஆய்வாளர் சலபதி மனைவியாக சுதாராணி
- ரகுவின் சகோதரி பாவ்யாவாக பவ்யா
- வழக்கறிஞர் பட்டாக தொட்டண்ணா
- சுசீலாவின் தந்தையாக ரமேஷ் பட்
- சுசீலாவின் தாயாக சித்ரா ஷெனாய்
- வழக்கறிஞராக சீனிவாச மூர்த்தி
- காவல் ஆய்வாளர் பிரதாபாக ஹரிஷ் ராய்
- பிரதிக்
- முனியா மேஸ்திரியாக புல்லட் பிரகாஷ்
- பிரதீப் கடாதர்
- நீதிபதியாக எடக்கல்லு குடா சந்திரசேகர்
- சங்கேத் காசி
# தண்டுபாள்யா (திரைப்படம்)

## தயாரிப்பு

இந்தப் படத்தில் கொள்ளைக் கும்பல் தலைவி இலட்சுமி என்ற முக்கிய கதாபாத்திரத்தில் நடிக்க பூஜா காந்தி அணுகப்பட்டார். கன்னடத் திரையுலகில் எதிர்மறையான பேச்சுக்கு ஆளாக நேரிடும் என்பதால், தயக்கத்துடன் அவர் அந்த பாத்திரத்தில் நடிக்க ஒப்புக்கொண்டார்.
# தண்டுபாள்யா (திரைப்படம்)

## சர்ச்சை

இந்த திரைப்படத்தை சமூக குழுவான பகுஜன் சமாஜ் ஹோரதா சமிதியால் விமர்சிக்கப்பட்டது. படத்தின் உள்ளடக்கம் புண்படுத்துவதாக கூறியது. குறிப்பாக படத்தில் பெண்கள் சித்தரிக்கப்பட வித்ததுக்கு எதிர்ப்பு தெரிவித்தனர். இந்த படத்தில் நடிகை பூஜா காந்தி அரை நிர்வாணமாக தோன்றுகிறார் என்று தெரியவந்தபோது மேலும் சர்ச்சை ஏற்பட்டது.  
திரைப்படத்தின் வெளியீட்டிற்குப் பிறகு, அம்பேத்கர் கிரந்தி சேனா ஆதரவாளர்கள் பெங்களூருவில் "சமூக விரோத செயல்களைப் புகழ்வதற்கு" எதிராக ஆர்ப்பாட்டத்தில் ஈடுபட்டனர்.  
பூஜா காந்தி சர்ச்சைக்குரிய காட்சிப் பற்றி குறிப்பிடும்போது, நிர்வாணம் என்பது தலை முதல் கால் வரை துணியால் மூடப்படததே. ஆனால் அந்த காட்சியில், நான் புடவை அணிந்திருக்கிறேன், என் முதுகு தவிர, என் உடலை மறைத்தே இருந்தேன் ". என்று குறிப்பிட்டார்.
# தண்டுபாள்யா (திரைப்படம்)

## வெளியீடு

இப்படத்திற்கு இந்தியத் திரைப்படத் தணிக்கை குழு "ஏ" சான்றிதழ் வழங்கியது. இது 2012 சூன் 29 அன்று *தண்டுபாள்யா* கர்நாடகம் முழுவதும் வெளியிடப்பட்டது. இருப்பினும், தெலுங்கு மற்றும் தமிழ் பதிப்புகள் ஒரு ஆண்டு கழித்து, 2013 சனவரி 25 மற்றும் 2014 மே 24 அன்று வெளியிடப்பட்டன.  
லட்சுமியாக நடித்ததற்காக காந்தி பல விருதுகளைப் பெற்றார்.
# தண்டுபாள்யா (திரைப்படம்)

## வரவேற்பு

படத்தில் கொடூர கொள்ளைக் கும்பலின் வன்முறைச் சம்பவங்கள் உண்மைக்கு நெருக்கமாகவும், பார்வையாளர்களை பதபதைக்க வைப்பதாக இருந்ததாக விமர்சகர்கள் கூறினர்.
# தண்டுபாள்யா (திரைப்படம்)

## வணிக வெற்றி

இப்படம், இதன் அனைத்து மொழிமாற்றப் பதிப்புகளையும் சேர்த்து 40 கோடி வசூலித்தது ஆனால் இதன் தயாரிப்பு செலவு 3 கோடி ஆகும். இப்படம் பல திரையரங்குகளில் 100 நாட்கள் கடந்து ஓடியது.
# தண்டுபாள்யா (திரைப்படம்)

## வணிக வெற்றி

### ஆந்திர பிரதேசம்

இந்தப் படம் தெலுங்கில் மொழிமாற்றம் செய்யப்பட்டு, *தண்டுபாளையம்* என்ற பெயரில் வெளியிடப்பட்டது. இதற்கு ஆந்திராவில் நல்ல வரவேற்பு கிடைத்தது. தெலுங்கு பதிப்பானது 110 பிரதிகள் பதிப்பிக்கப்பட்டு வெளியிடப்பட்டது. மற்றும் ஆந்திர / தெலுங்கானாவில் உள்ள "குண்டூர்" மற்றும் "ஓங்கோல்" நகரங்களில் 100 நாட்கள் கடந்து ஓடியது.
# தண்டுபாள்யா (திரைப்படம்)

## வணிக வெற்றி

### தமிழ்நாடு

இப்படத்தை தமிழில் *கரிமேடு* என்ற பெயரில் ராம நாராயணனின் சிறீ தேனாண்டாள் பிலிம்ஸ் மொழிமாற்றம் செய்து 2013 மே 24 அன்று வெளியிட்டது. படம் வெளியானதும் விமர்சகர்களிடமும், பார்வையாளர்களிடமிருந்து பாராட்டுகளைப் பெற்றது. திரைப்படம் 2021 செப்டம்பர் 3 அன்று மீண்டும் வெளியிடப்பட்டது.
# தண்டுபாள்யா (திரைப்படம்)

## விருதுகள் மற்றும் பரிந்துரைகள்

| பரிந்துரை |  |
| --- | --- |
| ; 2 வது தென்னிந்திய சர்வதேச திரைப்பட விருதுகள் |  |
| ; தென்னிந்திய பிலிம்பேர் விருதுகள் |  |
| ; பெங்களூர் டைம்ஸ் திரைப்பட விருதுகள் |  |
| ; சுவர்ணா திரைப்பட விருதுகள் | } |
|-
| | **மொத்தம்**
|-| | width=50
|-| | width=50
|}
# தண்டுபாள்யா (திரைப்படம்)

## விருதுகள் மற்றும் பரிந்துரைகள்

### விருதுகள்

| 2 வது தென்னிந்திய சர்வதேச திரைப்பட விருதுகள் | எதிர்மறை பாத்திரத்தில் சிறந்த நடிகை | பூஜா காந்தி |  |
| --- | --- | --- | --- |
| துணைப் பாத்திரத்தில் சிறந்த நடிகர் | ரகு முகர்ஜி |  |  |
| எதிர்மறை பாத்திரத்தில் சிறந்த நடிகர் | மகரந்த் தேஷ்பாண்டே |  |  |
| சுவர்ணா திரைப்பட விருதுகள் | சிறந்த நடிகை | பூஜா காந்தி |  |
| பெங்களூர் டைம்ஸ் திரைப்பட விருதுகள் | எதிர்மறை பாத்திரத்தில் சிறந்த நடிகர் | மகரந்த் தேஷ்பாண்டே |  |
| தென்னிந்திய பிலிம்பேர் விருதுகள் | சிறந்த நடிகை | பூஜா காந்தி | } |
# பெண்ணிய நன்னெறி

**பெண்ணிய நன்னெறி** (Feminist ethics) என்பது நன்னெறிக்கான அனுகுமுறையாகும்.
# பெண்ணிய நன்னெறி

## கருத்து

பெண்ணிய தத்துவவாதிகள், பாரம்பரிய நெறிமுறைகளை பெண்களின் கண்ணோட்டங்களை சிறிதும் பொருட்படுத்தாமல் ஆண்களின் கண்ணோட்டத்தில் கவனம் செலுத்துவதாக விமர்சிக்கின்றனர். அக்கறை மற்றும் தனிப்பட்ட வாழ்க்கை மற்றும் குடும்ப பொறுப்புகளின் தார்மீக பிரச்சினைகள் பாரம்பரியமாக அற்பமான விடயங்களாக கருதப்பட்டன. பொதுவாக, ஆண்களுடன் ஒப்பிடும்போது பெண்கள் ஒழுக்க ரீதியாக முதிர்ச்சியற்றவர்களாகவும் ஆழமற்றவர்களாகவும் சித்தரிக்கப்படுகிறார்கள். பாரம்பரிய நன்னெறிகளுடன் ஆண்பால் தனிக்கூறுப் பண்புகளைப் பாராட்டுகிறது", சுதந்திரம், சுயாட்சி, அறிவாளி,தைரியம், மரபு, ஆதிக்கம், கலாச்சாரம், தததுவம் கடந்த நிலை, போர், மற்றும் மரணம்" போன்ற பண்பாட்டு பண்புக்கூறுகள் ஆகிய இதில் அடங்கும் ஆனால் பெண்பால் பண்பாட்டு கூறுகளை சற்று குறைவானதாகவே பார்க்கப்படுகிறது "கூட்டுச் சார்பு, சமூகம் , இணைப்பு, பகிர்வு, உணர்ச்சி, உடல், நம்பிக்கை, படிநிலை இல்லாமை, இயல்பு, ஆழ்நிலை, செயல்முறை, மகிழ்ச்சி, அமைதி மற்றும் வாழ்க்கை ஆகிய கூறுகள் ஆண்களோடு ஒப்பிடுகையில் குறைந்ததாகவே பார்க்கப்படுகிறது " அறிவொளியின் புதிய யோசனைகளுடன், தனிப்பட்ட பெண்ணியவாதிகள் முன்பு இருந்ததை விட அதிகமாக பயணிக்க முடிந்தது, கருத்து பரிமாற்றத்திற்கும் பெண்களின் உரிமைகளின் முன்னேற்றத்திற்கும் அதிக வாய்ப்புகளை இது உருவாக்குகிறது. புனைவியம் போன்ற புதிய சமூக இயக்கங்களுடன், மனித திறன் மற்றும் விதி குறித்து நம்பிக்கையான கண்ணோட்டத்தை உருவாக்கியது. இந்த நம்பிக்கை ஜான் ஸ்டூவர்ட் மில்லின் பெண்களின் கட்டுப்பாடு (1869) எனும் கட்டுரையில் பிரதிபலித்தது. எவ்வாறாயினும் , பொருளாதார ஆதரவிற்காக பெண்கள் ஆண்களைச் சார்ந்து இருக்கும் வரை, பெண்கள் தங்கள் பணிவுக்காகவும் ஆண்கள் ஆணவத்திற்காகவும் அறியப்படுவார்கள். உண்மையிலேயே மனித தார்மீக நல்லொழுக்கத்தை வளர்ப்பதற்கு முன் பெண்கள் பொருளாதாரத்தில் ஆண்களுக்கு நிகராக இருக்க வேண்டும், இது சுயமரியாதை என்று நாம் அழைக்கும் பெருமை மற்றும் பணிவின் சரியான கலவையாகும்.
# பெண்ணிய நன்னெறி

## பெண்ணிய பராமரிப்பு நெறிமுறைகள்

20 ஆம் நூற்றாண்டில் பெண்ணிய நெறிமுறையாளர்கள் நன்னெறிக்கான பெண்ணிய அணுகுமுறைகளை உருவாக்கினர். பெண்ணியக் கவனிப்பை மையமாகக் கொண்ட நெறிமுறையாளர்கள் ஆணாதிக்க சமூகங்களின் போக்குகளை பெண்களின் அன்பு, சிந்தனை, வேலை மற்றும் எழுத்தின் மதிப்புகள் மற்றும் நன்மைகளைப் பாராட்டாமல், பெண்களை அடிபணிந்தவர்களாக பார்க்க முனைகிறார்கள் என்று குற்றம் சாட்டியது.
# முங்காரு மலே

இந்தியாவில் மல்டிப்ளெக்ஸ் திரையரங்குகளில் ஒரு ஆண்டுக்கும் மேலாக தொடர்ந்து ஓடிய இந்தியாவின் முதல் திரைப்படம் (அனைத்து மொழிகளிலும்), மேலும் மல்டிப்ளெக்ஸில் அதிக நேரம் ஓடிய திரைப்படம், கன்னட திரையுலகில் அதிக வசூல் செய்த திரைப்படம் என்ற சாதனையைப் புரிந்தது. பெங்களூரு மிரர் கூற்றின்படி, 50 கோடி வசூலை தாண்டிய முதல் தென்னிந்திய படம் .இது ஆகும். தென்னிந்திய திரைப்பட வரலாற்றில் 865 நாட்களுக்கு மேல் ஓடிய முதல் படம் இதுவாகும். மேலும் இப்படம் ₹ 50  
இது 2008 இல் தெலுங்கில் *வானா* என்ற பெயரிலும், 2008 இல் வங்காளியில் *பிரீமர் கஹினி* என்ற பெயரிலும், ஒடியாவில் *ரோமியோ - தி லவர் பாய்* ஆகவும், 2017 இல் மராத்தியில் *பிரேமய் நமஹா* என்ற பெயரிலும் மறு ஆக்கம் செய்யப்பட்டது . இப்படத்தின் தொடர்ச்சியாக 2016இல் முங்காரு மலே 2 வெளியிடப்பட்டது.
# முங்காரு மலே

## கதைச்சுருக்கம்

பெங்களூரில் ஒரு வணிக வளாகத்தில் நந்தினியை (பூஜா காந்தி) சந்திக்கிறான் பிரீதம் (கணேஷ்). அவளது அழகில் மயங்கிய அவன் ஒரு பள்ளத்தில் விழ இருக்கும்போது நந்தினி அனுக்கு கை கொடுத்து காப்பாற்றுகிறாள். அப்போது அவளது இதய வடிவிலான கைக்கடிகாரம் அவனிடம் வந்துவிடுகிறது.  
தொடர்ந்த சில சந்திப்புகளில் அவள்மீது காதல் கொள்கிறான். ஆனால் அவளுக்கு கௌதம் (திக்னத்) என்பவனுடன் ஏற்கனவே நிச்சயம் நடந்துள்ளது. மேலும் நந்தினியை ஜானு என்பவனும் பின்தொடர்ந்து வருகிறான். இவற்றை எல்லாம் கடந்து பிரீதமின் காதல் வென்றதா இல்லையா என்பதே கதையின் முடிவு.
# முங்காரு மலே

## நடிப்பு

- கணேஷ் பிரீதமாக
- பூஜா காந்தி நந்தினியாக
- அனந்த் நாக் நந்தினியின் தந்தை கர்னல் சுப்பையாவாக
- சுதா பெலவாடி பிரீதமின் தாய் கமலாவாக
- பத்மஜா ராவ் நந்தினியின் தாய் "பப்ளி" பபிதாவாக,
- நீலசம் அஸ்வத் ஜாலியாக
- திக்ந்த் நந்தினியின் வருங்கால கணவர் கௌதமாக
- ஜெய் ஜெகதீஷ் பிரீதமின் தந்தையாக
- சஞ்சிதா ஷெட்டி நந்தினியின் தோழியாக
# முங்காரு மலே

## தயாரிப்பு

### வளர்ச்சி

முன்னதாக விளம்பரப் படங்களில் அறிமுகமான இயக்குநர் யோகராஜ் பட் , முங்காரு மலே கதைப் பணியில் பணிபுரியத் தொடங்கினார். அவர் இந்தக் கதையை புனீத் ராஜ்குமார் மற்றும் ரம்யாவிடம் கூற அவர்கள் அதை நிராகரித்தனர். நடிகர் கணேஷ் தயாரிப்பாளர் இ. கிருஷ்ணப்பாவுக்கு யோகராஜ் பட்டை அறிமுகப்படுத்தினார். அவர் படத்திற்கு நிதியளிக்க ஒப்புக்கொண்டார். இந்த படத்தில் முக்கிய கதாபாத்திரத்திற்காக ஒப்பீட்டளவில் பிரபலமில்லாத நடிகை பூஜா காந்தி நடித்தார்.
# முங்காரு மலே

## படப்பிடிப்பு

படத்தில் தோராயமாக 80% காட்சிகள் மழையில் படமாக்கப்பட்டது. படப்பிடிப்பானது சக்லேஷ்பூர், மடிகேரி, அதன்பிறகு படம் 865 நாட்கள் திரையரங்கில் ஒடியதன் முடிவில் ₹ 50 இந்த படம் கர்நாடகத்தில் 150 பிரதிகளுடன் வெளியிடப்பட்டது. பெங்களூர் பிவிஆர் திரையரங்கில் ஓடி மல்டிப்ளெக்சில் ஒரு ஆண்டுக்கு மேல் ஓடிய முதல் இந்தியத் திரைப்படம் என்ற சாதனையை நிகழ்த்தியது. கன்னடத் திரையுலக வரலாற்றில் 50 கோடி வசூலைத் தொட்ட முதல் கன்னடப் படம் இதுவாகும்.
# கிரந்திகாரி ஆதிவாசி மகிளா சங்கதன்

**கிரந்திகாரி ஆதிவாசி மகிளா சங்கதன்** (Krantikari Adivasi Mahila Sangathan *புரட்சிகர ஆதிவாசி பெண்கள் அமைப்பு* ) இந்தியாவில் தடைசெய்யப்பட்ட பெண்கள் அமைப்பு ஆகும். கிரந்திகாரி ஆதிவாசி மஹிலா சங்கதன் (*காம்ஸ்*) என்பது ஆதிவாசி மகளிர் சங்கத்தானாவின் (AMS) தோன்றல் ஆகும். ஆதிவாசி மகளிர் சங்கதனாவின் அடித்தளம் 1986 இல் மாவோயிஸ்டுகளால் உருவாக்கப்பட்டது.
# கிரந்திகாரி ஆதிவாசி மகிளா சங்கதன்

## குறிக்கோள் மற்றும் நோக்கம்

*காம்ஸ்* இன் பதிவுசெய்யப்பட்ட உறுப்பினர்களின் எண்ணிக்கை சுமார் 90,000 ஆகும், இது பதிவு செய்யப்பட்ட உறுப்பினர்களின் எண்ணிக்கையைப் பொறுத்தவரையில் இந்தியாவின் மிக உயர்ந்த மகளிர் அமைப்புகளில் ஒன்றாக உள்ளது. ஆனால், 2011 ல், ராகுல் பண்டிதா, *காம்ஸ்* இன் உறுப்பினர்கள் சுமார் 100,000 என மதிப்பிடப்பட்டதாகக் கூறினார்.  
*காம்ஸ்* பெண்கள் எதிர்கொள்ளும் பல்வேறு சமூக பிரச்சனைகளில் கவனம் செலுத்துகிறது. *காம்ஸ்* உறுப்பினர்கள் சமூகத்தில் பெண்களுக்கு எதிரான செயல்களை குறிப்பாக பெண்களை கடத்துவது மற்றும் அவர்களின் விருப்பத்திற்கு எதிராக திருமணம் செய்ய கட்டாயப்படுத்துவது, பலதார மணம் போன்றவற்றை எதிர்த்து போராடுகிறார்கள். அமைப்பின் உறுப்பினர்கள் மாதவிடாய் காலத்தில் கிராமத்தை விட்டு வெளியேறி காட்டில் *தஞ்சமடையும் ஆதிவாசி* பாரம்பரியத்திற்கு எதிராக பிரச்சாரம் செய்தனர். உறுப்பினர்கள் தங்கள் சமூகங்களில் உள்ள ஆணாதிக்க மனநிலைக்கு எதிரான நிலைப்பாட்டை எடுக்கின்றனர். தண்டகாரண்யாவில், *ஆதிவாசி* ஆண்கள் வயல்களில் விதைகளை விதைக்க பெண்களை அனுமதிக்கவில்லை, ஆனால் காம்ஸ் இன் உறுப்பினர்கள் இந்திய கம்யூனிஸ்ட் கட்சியை (மாவோயிஸ்ட்) அணுகியபோது, கட்சி (ஆதிவாசிகளுடன்) சந்திப்புகளை நடத்தியது. சந்திப்பின் போது, *ஆதிவாசி* ஆண்கள் தங்கள் தவறை ஏற்றுக்கொண்டு, இதுபோன்ற செயல்களில் ஈடுபடாமல் இருக்க முடிவு செய்தாலும், அவர்கள் இன்னும் தங்கள் முடிவை நடைமுறைக்கு கொண்டு வரவில்லை. எனினும், சிபிஐ (மாவோயிஸ்ட்) பெண்கள் *"ஜந்தனா சர்க்கார்* விற்கு சொந்தமான பொதுவான நிலங்களில்," பெண்கள் விதை விதைக்கவும், காய்கறிகளை வளர்க்கவும் உறுதி அளித்தனர் காம்ஸ் தண்டகாரண்ய பிராந்தியத்தில் சுரங்கத் தொழில் செய்வதனை எதிர்க்கிறது என்று ராய் கூறுகிறார்.
# கிரந்திகாரி ஆதிவாசி மகிளா சங்கதன்

## சல்வா ஜூடும் மூலம் குற்றம் சாட்டப்பட்டது

கேஎம்எஸ்ஸின் மூத்த ஊழியர் அருந்ததி ராயிடம் சல்வா ஜூடும் உறுப்பினர்களால் பாலியல் பலாத்காரம் செய்யப்பட்ட பின்னர், அமைப்பின் உறுப்பினர்கள் பலர் *காம்சினை* விட்டு வெளியேறி சிபிஐ -யில் சேர்ந்தனர் என்று கூறினார். *காம்ஸ்* உறுப்பினர்களாக இல்லாத ஆனால் சல்வா ஜூடும் உறுப்பினர்களால் காம்ஸ் உறுப்பினர்கள் மீதான கொடுமைகளைக் கண்ட பல பெண்களும் மாவோயிஸ்டுகளுடன் சேர்ந்துள்ளனர்.
# கிரந்திகாரி ஆதிவாசி மகிளா சங்கதன்

## சட்ட ரீதியான தகுதி

காம்ஸ் இந்திய கம்யூனிஸ்ட் கட்சி (மார்க்சிஸ்ட் -லெனினிஸ்ட்) மக்கள் போரின் ஒரு முன்னணி அமைப்பாக அறிவிக்கப்பட்டது, இதனால் இந்த அமைப்பு தடை செய்யப்பட்டது. அருந்ததி ராய் கூறுகையில் , இந்திய அரசாங்கம் எந்த நேரத்திலும் 90,000 உறுப்பினர்களையும் "அழிக்க" முடியும். என்று எழுதினார்.  
நான் மிகவும் உறுதியான பாரபட்சத்துடன் சென்றேன். ஒரு ஆயுதப் போராட்டத்தில், பெண்கள் வன்முறையின் முடிவில் இருந்தனர். அங்கு இருந்த கொரில்லாக்களில் 48 சதவிகிதம் பெண்களாக இருந்ததினைக் கண்டேன். அவர்கள் தங்களது தாய்மார்கள் மற்றும் சகோதரிகள் பாலியல் பலாத்காரம் செய்யப்படுவதையும்,வீடுகள் எரிக்கப்பட்டதையும்,நேரில் கண்டுள்ளனர் அல்லது அவர்களின் சொந்த சமூகத்தின் ஆணாதிக்கத்திலிருந்து தப்பிக்க அவர்கள் இதில் சேர்ந்துள்ளனர். கிரந்திகாரி ஆதிவாசி மகிளா சங்கதன் (சத்தீஸ்கர் மாநிலத்தில் ஒரு பெண்கள் அமைப்பு) 90,000 உறுப்பினர்களைக் கொண்டுள்ளது மற்றும் அநேகமாக இந்தியாவின் மிகப்பெரிய பெண்ணிய இயக்கமாகும். ஆனால் அவர்கள் அனைவரும் பயங்கரவாதிகள் என்று அழைக்கப்படுகிறார்கள் என்று கூறினார்.
# ஏலேலசிங்கன்

**ஏலேலசிங்கன்** (ஆங்கிலம்: Elelasingan) (பொ.ஊ.மு. 1-ஆம் நூற்றாண்டுக்கும் பொ.ஊ. 5-ஆம் நூற்றாண்டுக்கும் இடைப்பட்ட காலம்) என்பவர் பல்லவர் ஆட்சியில் மயிலாப்பூரின் கரையோரத்தில் வாழ்ந்த ஒரு தமிழ் வணிகர் ஆவார். இந்தியாவுக்கும் இலங்கைக்கும் இடையே வணிகம் செய்து வந்த இவர், தமிழ் புலவரும் தத்துவஞானியுமான வள்ளுவரின் சமகாலத்தவரும் அவரது உற்ற நண்பராகவும் சீடராகவும் திகழ்ந்தவர். இவர் **ஏலேலசிம்ஹன்** என்றும் **ஏலேலசிங்கன் செட்டியார்** என்றும் **ஏலேலா** என்றும் **அலாரா** என்றும் வரலாற்றில் பலவாறு அழைக்கப்படுகிறார்.
# ஏலேலசிங்கன்

## வாழ்க்கைக் குறிப்பு

இலங்கை வரலாற்றில் ஏலேலா என்றும் அலாரா என்றும் குறிப்பிடப்படும் ஏலேலசிங்கன் பொ.ஊ.மு. 144-க்கும் பொ.ஊ.மு. 101-க்கும் இடைப்பட்ட காலத்தில் வாழ்ந்த ஒரு வணிகர் என்று கூறப்படுகிறது. மகாவம்ச மரபின் படி ஏலேலன் பொ.ஊ.மு. 205-லிருந்து பொ.ஊ.மு. 161 வரை அனுராதபுரத்தைத் தலைநகராகக் கொண்டு இலங்கையை ஆண்டு வந்தவன் என்று மு. சி. பூரணலிங்கம் பிள்ளை கூறுகிறார். இருப்பினும், எலலசிங்கன் வள்ளுவரின் சமகாலத்தவர் என்பதாலும் வள்ளுவரின் காலம் சந்தேகத்திற்குரியதாக இருப்பதாலும், இலங்கையின் ஏலேலாவும் வள்ளுவரின் சீடரான ஏலேலசிங்கனும் ஒரே நபர்தானா என்பது இன்னும் விவாதத்திற்குரியதாக உள்ளது. வள்ளுவரின் சீடரான ஏலேலசிங்கன் என்பவர் பொ.ஊ. முதல் நூற்றாண்டில் வாழ்ந்த ஒரு இளவரசர் என்று டி. எஸ். சீனிவாசன் கருதுகிறார்.  
ஏலேலசிங்கன் கரையா அல்லது பரவா சமூகத்தைச் சேர்ந்த வணிகராவார். இவர் மயிலாப்பூரில் நகரவாசிகளின் தலைவராகவும் இருந்தார். செல்வந்தரான இவர் சொந்தமாகக் கப்பல்கள் வைத்திருந்ததாகவும், வெளிநாடுகளுடன், முக்கியமாக இலங்கையுடன் வர்த்தகம் செய்ததாகவும் கூறப்படுகிறது. நெசவாளராக வாழ்ந்து வந்த வள்ளுவருக்கு நெசவுக்குத் தேவையான நூலை விற்பவராக ஏலேலசிங்கன் திகழ்ந்தார். காலப்போக்கில் ஏலேலசிங்கன் வள்ளுவரின் நெருங்கிய நண்பராகவும் சீடராகவும் ஆனார்.  
ஏலேலசிங்கனும் அவரது மனைவியும் பல ஆண்டுகளாக குழந்தை இல்லாமல் இருந்தனர். ஒரு நாள் உள்ளூர் சிவன் கோவிலுக்குச் சென்றபோது, ஒரு பசுவின் அருகில் ஒரு குழந்தை கிடந்ததைக் கண்டார்கள். அக்குழந்தையை தாங்களே தத்தெடுத்து அதற்கு ஆரல்யகானந்தர் என்று பெயரிட்டனர். வள்ளுவரிடம் "உலக நன்மைக்காக ஒரு அறநூல் எழுதவேண்டும்" என்று வேண்டுகோள் விடுத்தவர் ஆரல்யகானந்தர் என்று நம்பப்படுகிறது. இவ்வேண்டுகோளுக்கு இணங்கி வள்ளுவர் குறளை யாத்தார். ஏலேலசிங்கனும் மற்ற நண்பர்களும் வள்ளுவரை மதுரைக்குச் சென்று பாண்டிய மன்னனின் அவையில் தானியற்றிய திருக்குறளை அரங்கேற்றுமாறு அறிவுறுத்தினர். மதுரையில் குறளை அரங்கேற்றிவிட்டுத் திரும்பிய வள்ளுவரை ஏலேலசிங்கனும் மற்றவர்களும் போற்றி வரவேற்றனர்.  
வள்ளுவரின் மரணப் படுக்கையில் ஏலேலசிங்கன் வள்ளுவரிடம் அவரது சடலத்தை தங்கப்படுக்கையில் வைத்தி அதைச் சுற்றி நினைவிடமொன்றை அமைக்க வேண்டிக் கோரினார். வள்ளுவர் அதை ஏற்க மறுத்து ஏலேலசிங்கனிடம் தனது சடலத்தை கயிற்றில் கட்டி ஊருக்கு வெளியே உள்ள காட்டுப்பகுதியில் விலங்குகளுக்கு உணவாக வேண்டி வீசிவிடுமாறு கூறினார். ஏலேலசிங்கனும் அதன்படியே செய்து வள்ளுவரது சடலத்தை உண்ட காகங்களும் விலங்குகளும் "பொன் போல் பிரகாசித்ததாகத்" தான் கண்டதைக் கூறி அவ்விடத்தில் கோயில் ஒன்றை நிறுவினார். மயிலாப்பூரில் 16-ஆம் நூற்றாண்டில் கட்டப்பட்ட இன்று உள்ள வள்ளுவரின் கோவில் இந்த பழய கோவிலின் இடிபாடுகளில் கட்டப்பட்டதாக நம்பப்படுகிறது.
# ஏலேலசிங்கன்

## மரபு

ஏலேலசிங்கன் வள்ளுவர் கூறிய வழியில் வாழ்ந்தவராக உண்மையான சீடராக நினைவுகூரப்படுகிறார். "ஏலேலசிங்கன் பொருள் ஏழுகடல் போனாலும் திரும்பும்" என்ற பழமொழியும் உழைப்போரால் வழிவழியாகப் பாடப்பட்டு வரும் "ஏலேலோ எலவலி" மற்றும் "ஏலேலோ ஐலசா" ஆகிய பாடல்களும் ஏலேலசிங்கனின் நினைவாக தமிழ் மரபில் தொடரப்பட்டு வருகிறது.
# ஏலேலசிங்கன்

## இவற்றையும் காண்க

- திருவள்ளுவர்
- வாசுகி
# ஏலேலசிங்கன்

## தரவு நூல்கள்

-
-
-
-
-
-
-
# சாரா சாகுப்தா

**சாரா சாகுப்தா** (**Sara Shagufta)** பாக்கித்தான் நாட்டைச் சேர்ந்த ஒரு கவிஞராவார். உருது மற்றும் பஞ்சாபி மொழிகளில் இவர் கவிதைகள் எழுதினார். கராச்சியில் கடந்து செல்லும் இரயில் முன் பாய்ந்து இவர் தற்கொலை செய்து கொண்டார்.
# சாரா சாகுப்தா

## வாழ்க்கை

சாரா 1954 ஆம் ஆண்டு அக்டோபர் மாதம் 31 ஆம் தேதியன்று பாக்கித்தான் நாட்டின் குச்ரான்வாலாவில் ஓர் அடிமட்ட குடும்பத்தில் பிறந்தார். இந்தியப் பிரிவினையின்போது இவரது குடும்பம் பஞ்சாபிலிருந்து கராச்சிக்கு குடிபெயர்ந்தது. ஏழை மற்றும் படிக்காத குடும்பத்தைச் சேர்ந்த சாரா சமூகத்தில் உயர விரும்பினார். ஆனால் இவரால் மெட்ரிகுலேசன் படிப்பில் தேர்ச்சி பெற முடியவில்லை.  
சாராவுக்கு 17 வயதில் முதல் முறையாக திருமணம் செய்து வைக்கப்பட்டது. அதைத் தொடர்ந்து இவருக்கு மூன்று தோல்வியுற்ற திருமணங்கள் நடந்தன.  
இவருடைய ஆளுமை ஒரு புதிராகவே இருந்தது. ஏழை மற்றும் படிக்காத பின்னணியில் இருந்து வந்த இவர் கல்வியின் மூலம் சமூகத்தில் உயர விரும்பினார். இவரது மாற்றாந்தாய், ஆரம்பகால திருமணம் மற்றும் அடுத்தடுத்த மூன்று திருமணங்கள் இவையெல்லாம் இவரது மன வேதனையை அதிகரித்தது. சாரா உடல்நலக்குறைவு காரணமாக மனநல மருத்துவமனையில் அனுமதிக்கப்பட்டார். மரணமில்லாத தற்கொலை முயற்சிக்குப் பிறகு, கராச்சியில் உள்ள திரிக் காலனி இரயில் பாதையில் குறுக்கே சென்று கொண்டிருந்த இரயிலுக்கு முன் பாய்ந்து தனது 29 ஆவது வயதில், 1984 ஆம் ஆண்டு சூன் மாதம் 4 அன்று, இரவு 11 மணியளவில் தற்கொலை செய்து கொண்டார்.
# சாரா சாகுப்தா

## படைப்புகள்

விமர்சகர்கள் சாராவின் கவிதை மேதையில் கவனம் செலுத்த முடியாத வண்ணம் இவரின் காதல் வாழ்க்கை . பாக்கித்தானில் அதிகம் பேசப்பட்டது. ஆனால் இவரது வார்த்தைகள் இலக்கிய வட்டங்களின் வரையறுக்கப்பட்ட வரம்புகளுக்கு அப்பால் செல்லவில்லை.  
சாராவின் கவிதைத் தொகுப்புகள் இவரது மரணத்திற்குப் பின் வெளியிடப்பட்டன. *ஆங்கெய்ன்* மற்றும் *நீந்து கா ரேங்கு என்ற பெயர்களில் அவற்றை* சயீத் அகமது வெளியிட்டார். சயீத் அகமது சாராவின் அன்புக்கு உகந்தவராக இருந்தவராவார். அசாத் அல்வி சாராவின் கவிதைகளை ஆங்கிலத்தில் மொழிபெயர்த்து *, தூக்கத்தின் நிறம் மற்றும் பிற கவிதைகள்* என 2016 ஆம் ஆன்டு வெளியிட்டார். ருக்சானா அகமது எழுதிய *"நாம் பாவப்பட்ட பெண்கள்* " என்ற புத்தகத்தில் இவரது 'வுமன் அண்டு சால்ட்டு', 'டூ டாட்டர், சீலி' மற்றும் 'தி மூன் ஈசு கொயிட்டு அலோன்' ஆகிய கவிதைகளின் ஆங்கில மொழிபெயர்ப்புகள் வெளிவந்துள்ளன.
# சாரா சாகுப்தா

## மரபு

சாராவின் நெருங்கிய நண்பரான இந்திய எழுத்தாளர் அம்ரிதா பிரீதம் சாராவின் வாழ்க்கை மற்றும் படைப்புகளை அடிப்படையாகக் கொண்டு இரண்டு புத்தகங்களை எழுதினார். *ஏக் தி சாரா* , (1990) மற்றும் *சாரா சாகுப்தாவின் வாழ்க்கை மற்றும் கவிதை* (1994) என்பவை அவ்விரண்டு நூல்களாகும். சாகித் *அன்வர் எழுதிய மெயின் சாரா* என்ற நாடகம் சாராவின் வாழ்க்கையை அடிப்படையாகக் கொண்டதாகும். டேனிசு இக்பால் எழுதி தாரிக் அமீது இயக்கிய மற்றொரு நாடகம் சாரா *கா சாரா ஆசுமான் என்ற நாடகமும் சாராவின் வாழ்க்கையை அடிப்படையாகக் கொண்டதாகும்.* சாரா பற்றிய அமிர்தா பிரீதத்தின் புத்தகங்களை அடிப்படையாகக் கொண்டு, இந்த நாடகம் அகில இந்திய வானொலியின் உருது அரங்க விழாவில் 2015 ஆம் ஆண்டு ஒலி பரப்பப்பட்டது.
# மா. சுபத்ரா நாயர்

**எம். சுபத்ரா நாயர்** (M. Subhadra Nair) ஓர் இந்திய மகளிர் மருத்துவ நிபுணர், மருத்துவ ஆசிரியர் மற்றும் சமூக சேவகர் ஆவார், இவர் 50,000 க்கும் மேற்பட்ட குழந்தை பிறப்புகளுக்கு உதவி செய்ததாகக் கூறப்படுகிறது. இந்திய அரசு, 2014 ஆம் ஆண்டில், மருத்துவத் துறையில் அவர் செய்த சேவைகளுக்காக, நான்காவது மிக உயர்ந்த குடிமை விருதான பத்மசிறீ வழங்கியது பத்ம விருது பெற்ற முதல் மகளிர் மருத்துவ நிபுணர் எனும் பெருமை பெற்றார்.  
அவரது தாயின் மருத்துவ வாழ்க்கை சுபத்ராவை ஈர்த்தது மேலும், அவர் ஏற்கனவே மருத்துவத் தொழிலைத் தொடர விருப்பமாக இருந்தார். அதன்படி, 1947 ஆம் ஆண்டில், அவர் சென்னைக்கு குடிபெயர்ந்தார், அங்கு அவரது அண்ணன் விஸ்வநாத மேனன் ஏற்கனவே நீரிழிவு நோயியல் மருத்துவராக பயிற்சி பெற்று வந்தார் , சென்னை மருத்துவக் கல்லூரியில் சேர *எம்பிபிஎஸ்* தேர்ச்சி பெற்றார். திருவனந்தபுரத்தில் உள்ள அரசு மருத்துவக் கல்லூரியின் ஒரு பகுதி அப்போது ஆரம்ப நிலையில் இருந்தது. மருத்துவக் கல்லூரியில் சுபத்ரா ஆசிரியராகப் பணியில் சேர்ந்தார். பிரதான ஆசிரியப் பணியில் நுழைய முதுகலை பட்டம் தேவை என்பதனால் அவரது கற்பித்தல் வாழ்க்கையை மேலும் அதிகரிக்க, பாட்னா மற்றும் சென்னை பல்கலைக்கழகங்களில் மகளிர் மருத்துவம் மற்றும் மகப்பேறியல் நிபுணத்துவத்துவத்தில் முதுகலை பட்டம் பெற்றார் மகளிர் மற்றும் மகப்பேறியல் துறையின் தலைவராக சுபத்ரா நாயர் 1984 இல் அரசுப் பணியில் இருந்து ஓய்வு பெற்றார்.
# அப்சல் தௌசீப்பு

**அப்சல் தௌசீப்பு** (*Afzal Tauseef*) பாக்கித்தான் நாட்டைச் சேர்ந்த ஓர் எழுத்தாளராவார். அப்சல் தௌசிப் என்றும் இவர் அழைக்கப்படுகிறார். பஞ்சாபி மொழியில் எழுதும் இவர் கட்டுரையாளராகவும் பத்திரிகையாளராகவும் உள்ளார்  
தனது வாழ்நாளில் அப்சல் பாக்கித்தானின் இராணுவ சர்வாதிகாரத்தை விமர்சித்தார். இதற்காக பின்னர் கைதும் செய்யப்பட்டார், பின்னர் அயூப் கான் மற்றும் முகம்மது சியா-உல்-அக் போன்ற ஆட்சியாளர்களால் பல முறை பல இடங்களுக்கு இடம்பெயர்ந்தார். அப்சல் பஞ்சாபி மற்றும் உருது மொழிகளில் முப்பதுக்கும் மேற்பட்ட புத்தகங்களை எழுதியுள்ளார். 2010 ஆம் ஆண்டில் இவரது இலக்கிய பங்களிப்புகளை அங்கீகரிக்கும் வகையில் பாக்கித்தான் அரசாங்கத்தால் இவருக்கு பிரைடு ஆஃப் பெர்ஃபாமன்சு என்ற விருது வழங்கப்பட்டது. பாக்கித்தான் மக்கள் கட்சியுடன் அப்சல் தொடர்புடையவர் மற்றும் பஞ்சாப் அதாபி வாரியத்தின் துணைத் தலைவராகவும் அப்சல் ஐந்து ஆண்டுகள் பணியாற்றினார். *அப்சல் தெகி தெறி துனியா* என்ற ஒரு புத்தகத்தையும் எழுதினார் (நான் உங்கள் உலகத்தைப் பார்த்தேன்).
# அப்சல் தௌசீப்பு

## ஆரம்ப கால வாழ்க்கை

1936 ஆம் ஆண்டு மே மாதம் 18 ஆம் தேதியன்று பிரித்தானிய இந்தியாவின் ஓசியார்ப்பூர் மாவட்டம் கிழக்கு பஞ்சாபின் சிம்பிலி கிராமத்தில் அப்சல் பிறந்தார். இந்தியப் பிரிவினையின்போது இவரது பெற்றோருக்கு ஒரே குழந்தையாக அப்சல் இருந்தார். பின்னர் தன் தந்தையுடன் பாக்கித்தானுக்கு அப்சல் குடிபெயர்ந்தார், நாடு ஒரு இறையாண்மை கொண்ட நாடாக அறிவிக்கப்பட்ட பின்னர் இவர் ஒரு காவல் துறை அதிகாரியாக நியமிக்கப்பட்டார். ஆரம்பத்தில் பலுசிசுதானில் தங்கியிருந்தார். குவெட்டாவில் உள்ள அரசு பெண்கள் பள்ளியில் இருந்து மெட்ரிகுலேசன் உட்பட தனது ஆரம்ப பள்ளிப்படிப்பை முடித்தார். பின்னர் பஞ்சாப் சென்றார், அங்கு ஓரியண்டல் கல்லூரியில் பயின்றார், ஆனால் அறியப்படாத காரணங்களால் பாதியிலேயே கல்லூரியை விட்டு வெளியேறினார். பின்னர் லாகூரில் உள்ள அரசு கல்லூரி பல்கலைக்கழகத்தில் பயின்று ஆங்கிலத்தில் முதுகலைப் பட்டம் பெற்றார். உயர் கல்வியை முடித்த பிறகு வீட்டுப் பொருளாதாரப் பல்கலைக்கழகத்தில் ஆசிரியராக நியமிக்கப்பட்டார். ஓய்வு பெறும் வரை கல்வியியல் கல்லூரியில் ஆங்கிலம் கற்பித்தார்.
# அப்சல் தௌசீப்பு

## இலக்கிய வாழ்க்கை

புத்தகங்கள் மற்றும் தலையங்க பத்திகள் எழுதுவதில் அப்சல் தீவிரமாக ஈடுபட்டார். இவரது வாழ்நாளில் செய்தித்தாள்களுக்கு நிறைய எழுதினார். அரசியல், சமூக பிரச்சினைகள் மற்றும் கலை மற்றும் மொழிகள் போன்ற பல்வேறு கருப்பொருள்களுடன் முப்பது புத்தகங்களை வெளியிட்டார்.  
இவருடைய முக்கிய புத்தகங்கள் பின்வருமாறு:  
- *பஞ்சாப் கேடா நா பஞ்சாப்* (பஞ்சாப் என்றால் என்ன)
- *தக்லி மேரே பக்ரே* (என் குழந்தைகள், ஓ சீசம் மரம்)
- *பஞ்சீவன் காந்தா* (25 ஆவது மணிநேரம்) *என் பிரியமான மரங்கள்,* என் குழந்தைகள் என்பவை பிரிவினை பற்றி இவர் எழுதிய புத்தகங்களாகும். அப்சலின் முக்கியப் எழுது பொருள் முற்போக்கான எழுத்தாகும்.
# அப்சல் தௌசீப்பு

## விருதுகள் மற்றும் அங்கீகாரம்

இவரது வாழ்நாளில், அப்சல் தௌசீப்பு தனது இலக்கியப் பணிகளுக்காக பல விருதுகளைப் பெற்றார்:  
- டென்மார்க் அடிப்படையிலான இலாப நோக்கற்ற அமைப்பான ஆசிய எழுத்தாளர்கள் சங்கத்தின் *வாழ்நாள் சாதனையாளர் விருது*
- பாக்கித்தான் அரசாங்கத்தின் பிரைடு ஆஃப் பெர்பாமன்சு விருது.
# அப்சல் தௌசீப்பு

## மரணம்

இறப்பதற்கு ஒரு நாள் முன்பு, உடல்நலக் கோளாறுகளால் பாதிக்கப்பட்டார். பின்னர் மருத்துவ சிகிச்சைக்காக அல்சாஃபி மருத்துவமனையில் அனுமதிக்கப்பட்டார். அடுத்த நாள், டிசம்பர் 30, 2014 அன்று, அவர் பாக்கித்தானின் லாகூரில் இறந்தார். இக்பால் நகரத்தின் கரீம் தொகுதி கல்லறையில் அடக்கம் செய்யப்பட்டார். இவரது இறுதிச் சடங்கில் பஞ்சாப் அதாபி வாரிய உறுப்பினர்கள் மற்றும் எழுத்தாளர்கள் பத்திரிகையாளர்கள் உட்பட முக்கிய நபர்கள் பலர் கலந்து கொண்டனர்.  
இந்தியாவின் சக முற்போக்கு எழுத்தாளரான அமிர்தா பிரீதம் *இந்தி மொழியில் தூசுரே ஆதாம் கி பேட்டி* என்ற தலைப்பில் ஒரு புத்தகத்தைத் தொகுத்தார். மேலும் அப்சல் எதிர்கொண்ட போர்களுக்காக "சுச்சி டீ பஞ்சாப் தி" (பஞ்சாப்பின் உண்மையான மகள்) என்றும் இவரை அழைத்தார்.
# நசுரின் ஓரியகில்

**நசுரின் ஓரியகில் (2007)** ஆப்கானித்தான் நாட்டைச் சேர்ந்த ஓர் அமைச்சராவார். மகளிர் மருத்துவத்திலும் மகப்பேறியல் மருத்துவத்திலும் இவர் நிபுணத்துவம் பெற்றிருந்தார். தனது பணிக்காக நசுரின் பல விருதுகளை வென்றார். 2015 ஆம் ஆண்டு நாட்டுக்கு அமைச்சராகவும் ஆனார்.
# நசுரின் ஓரியகில்

## ஆரம்ப கால வாழ்க்கை

நசுரின் ஒரியகில் 1964 ஆம் ஆண்டு காபூலில் பிறந்தார்.
# நசுரின் ஓரியகில்

## தொழில்

தாய்வழி சுகாதாரத் துறையில் ஒரு முக்கியத் தலைவரான டாக்டர். நசுரின் ஓரியகில் மகளிர் மற்றும் மகப்பேறியல் மருத்துவராகவும், 2004 ஆம் ஆண்டு முதல் காபூலில் உள்ள மலாலை மகப்பேறு மருத்துவமனையின் இயக்குநராகவும் பணியாற்றினார். கிராமப்புற பெண்கள் உட்பட பெண்களுக்கு அவசர மகப்பேறியல் பராமரிப்பை வழங்குவதைத் தவிர மருத்துவ சிக்கல்களால் காபூலுக்கு வந்த டாக்டர் நசுரின், ஆப்கானித்தானில் மகப்பேறு பிசுட்டுலா பழுதுபார்க்கும் முதல் மையமான மலாலை மகப்பேறு மருத்துவமனையில் நிறுவினார்.பிசுடுலா என்பது உடற்கூறியலில் இரத்த நாளங்கள், குடல்கள் அல்லது மற்ற வெற்று உறுப்புகள் போன்ற இரண்டு வெற்று இடங்களுக்கு இடையேயான ஒரு அசாதாரண இணைப்பு ஆகும். நசுரின் ஆப்கானித்தானில் மருத்துவத் தொழில்களில் பெண்களின் பங்கை வலுப்படுத்துவதில் உறுதியாக இருந்தார். இவர் மருத்துவச்சிகளின் அத்தியாவசியப் பாத்திரத்தின் அங்கீகாரத்தை அதிகரித்துள்ளார் மற்றும் ஆப்கான் மருத்துவச்சிகள் சங்கத்தை நிறுவுவதை ஆதரித்தார்.  
அரசு சாரா நிறுவனமான ஆப்கான் குடும்ப சுகாதார சங்கத்தின் தலைவராக இருந்தார். இச்சங்கம் தற்போது புதுமையான இனப்பெருக்க சுகாதார திட்டங்களை செயல்படுத்தி வருகிறது. பெண்களுக்கு தங்குமிடம் வழங்குகிறது. மேலும் மாணவர்களிடையே இனப்பெருக்க சுகாதார விழிப்புணர்வை அதிகரிக்க உயர்நிலைப் பள்ளிகளில் வெளி அமர்வுகளை நடத்துகிறது. இவர் ஆப்கானித்தான் மகளிர் வலையமைப்பின் செயல் உறுப்பினராக உள்ளார். பல முறை பாராளுமன்றத்தில் பேசினார். தொழில்முறை மருத்துவ மாநாடுகளில் உரையை வழங்கியுள்ளார். ஆப்கானித்தானில் ஒரு மருத்துவ மன்றத்தை நிறுவும் பணிக்குழு உறுப்பினராக உள்ளார்.
# நசுரின் ஓரியகில்

## அரசியல்

2015 ஆம் ஆண்டில் இவர் ஆப்கானித்தானின் தொழிலாளர் துறை அமைச்சராக நியமிக்கப்பட்டார். 2016 ஆம் ஆண்டு நவம்பர் மாதம் 12 ஆம் தேதியன்று ஆப்கான் பாராளுமன்றத்தால் இவர் அலுவலகத்தில் இருந்து நீக்கப்பட்டார்.
# நசுரின் ஓரியகில்

## விருதுகள்

ஆப்கானித்தானில் தாய்வழி சுகாதாரத் துறையில் முக்கியத் தலைவரான மருத்துவர் நசுரின் ஓரியகில், மதிப்புமிக்க சர்வதேச தைரியமான பெண்கள் விருதுக்கு அமெரிக்காவால் தேர்வு செய்யப்பட்டார்.
வாசிங்டனில் உள்ள மாநிலத் துறையில் நடந்த விருது வழங்கும் விழாவில் விருது பெற்ற பத்து வெற்றியாளர்களில் மருத்துவர் நசுரினும் ஒருவராவார்.  
பிஜி நாட்டைச் சேர்ந்த ரோசிகா தியோ, சியார்ச்சியாவைச் சேர்ந்த பிசப் உருசுடன் கோட்சிரிட்சே, குவாட்டமாலாவைச் சேர்ந்த ஐரிசு யாசுமின் பேரியோசு அகிலார், இந்தியாவைச் சேர்ந்த லட்சுமி, மாலியைச் சேர்ந்த பாத்திமாடா டூரே, சவுதி அரேபியாவைச் சேர்ந்த மகா அல் முனீப், தயிக்கிசுதானைச் சேர்ந்த ஒயினிகோல் போபோனசரோவா, உக்ரைனைச் சேர்ந்த ருசுலானா லியிசிச்கோ மற்றும் சிம்பாப்வேயைச் சேர்ந்த பீட்ரைசு மெடெத்வா ஆகியோர் நசுரினுடன் 2014 ஆம் ஆண்டிற்காக இவ்விருது வென்ற மற்ற ஒன்பது நபர்களாவர்.
# வீபா ஆனந்த்

**வீபா ஆனந்த்** (*Veebha Anand*) ஒரு இந்திய நடிகை ஆவார். வீபா தனது தொலைக்காட்சி வாழ்க்கையை பாலிகா வது நிகழ்ச்சியின் மூலம் தொடங்கினார். பின்னர் ஸ்டார் பிளஸின் புராண தொலைக்காட்சித் தொடரான மகாபாரதத்தில் சுபத்ராவாக நடித்தததால் பிரபலமடைந்ததார்.
# வீபா ஆனந்த்

## ஆரம்ப கால வாழ்க்கை

விபா ஆனந்த் உத்தரகாண்டின் டேராடூனில் 8 செப்டம்பர் 1990 இல் பிறந்தார். இவருக்கு சாக்ஷி ஆனந்த் என்ற ஒரு தங்கையும், அஜீத் ஆனந்த் என்ற சகோதரரும் உள்ளனர். இவர் திரைப்படமற்ற பின்னணியில் இருந்து வருகிறாள். நியூமராலஜி காரணமாக, அவர் தனது பெயரை விபா ஆனந்த் என்ற பெயரை வீபா ஆனந்த் என்று மாற்றினார். இது அவரது பெயரின் உச்சரிப்பில் குறிப்பிடத்தக்க மாற்றத்தை ஏற்படுத்தவில்லை. அவர் தனது பள்ளிப்படிப்பை உத்தரகாண்டின் டூன் பிரசிடென்சி பள்ளியில் முடித்தார்.
# வீபா ஆனந்த்

## தனிப்பட்ட வாழ்க்கை

வீபா ஆனந்த் தொலைக்காட்சி நடிகர் ரோஹித் புரோஹித்துடன் உறவு கொண்டிருந்தார். அவர்கள் தங்கள் நிகழ்ச்சியான சங்க்கர் லக்ஷ்மியின் நிகழ்ச்சிஇல் சந்தித்தனர். சிறிது காலம் டேட்டிங் செய்த பிறகு, தம்பதியினர் இந்த உறவை முறித்துக் கொள்ள முடிவு செய்து தங்கள் தனிப்பட்ட வாழ்க்கைக்கு சென்றனர்.
# வீபா ஆனந்த்

## தொழில்

### ஆரம்ப கால வாழ்க்கை

வீபா ஆனந்த் தனது பதினைந்து வயதில் தனது நடிப்பு சின்னத்திரை பயணத்தை தொடங்கினார். ஆரம்பத்தில் அவருடைய பயணம் எளிதானது அல்ல, ஏனென்றால் அவள் நிறைய போராட வேண்டியிருந்தது, ஆனால் அவளுடைய தந்தை அவளுடைய கஷ்டமான கட்டம் முழுவதும் அவளுக்கு ஆதரவளித்தார். அவர் பிரபல நடிப்பு அகாடமி கிரியேட்டிங் கேரக்டர்களில் சேர்ந்தார். அவர் பிரபல நடிகர்கள் சமர் ஜெய் சிங் மற்றும் ரூபேஷ் தப்லியலின் மாணவி ஆவர் .
|-
| 2008-2009
| *ஸ்ரீ*
| கங்னா
| ஜீ டிவி
| எதிர்மறை பங்கு
|-
| 2009-2010
| ஷுக் பய் சான்ஸ்
| நம்ரதா
| சோனி பொழுதுபோக்கு தொலைக்காட்சி
| பாரல் முன்னணி பங்கு
|-
| 2010
| மீதி சூரி எண் 1
| தன்னை
| டிவியை கற்பனை செய்து பாருங்கள்
| பங்கேற்பாளர்
|-
| 2011
| சன்ஸ்கார் லக்ஷ்மி
| லக்ஷ்மி அங்கத் புரோஹித்
| ஜீ டிவி
| முன்னணி பங்கு
|-
| | 2012
| பியர் பிளேஸ்: டார் கி சச்சி தசாவிரின்
| சப்னா
| ஜீ டிவி
| முன்னணி பங்கு
|-
| கிரிம் பற்றோல்
| மித்தாலி தாஸ் (பாகம் 146, 147)
| சோனி பொழுதுபோக்கு தொலைக்காட்சி
| பாரல் முன்னணி பங்கு
|-
| கும்ரா
| எய்ட்ஸ் நோயாளி
| சேனல் வி
| முக்கியப் பங்கு
|-
| | 2013
| எம்டிவி வெப்
| பங்குடி
| எம்டிவி
| பாரல் முன்னணி பங்கு
|-
| *யே ஹாய் ஆஷிகி*
| சப்னா
| பிண்டாஸ்
| முன்னணி பங்கு
|-
| 2013–2014
| *மகாபாரதம்*
| சுபத்ரா
| ஸ்டார் பிளஸ்
| துணை வேடம்
|-
| 2014–2015
| கல்லூரி பறவைகள்
| நவ்யா நவேலி (சீசன் 1 & 2)
| எம்டிவி இந்தியா
| பாரல் முன்னணி பங்கு
|-
| 2014
| அக்பர் பீர்பால்
| ஷாஹின்
| பெரிய மேஜிக்
| கேமியோ தோற்றம்
|-
| | 2016
| *பெகுசாராய்*
| அனன்யா சக்தி தாக்கூர்
| & டிவி
| முன்னணி பங்கு
|-
| சங்கடம் தீர்க்கும் சனீஸ்வரன்
| மகாகாளி
| கலர்ஸ் டிவி
| கேமியோ தோற்றம்
|-
| 2018, 2019
| *லால் இஷ்க்*
| குஞ்சன் (பாகம் 1) / ஷீல் (பாகம் 51)
| & டிவி
| முன்னணி பங்கு
|-
| 2018
| ஜமை ராஜா
| நவராத்திரி விழாவில் ஒரு நடனக் கலைஞர்
| ஜீ டிவி
| கேமியோ தோற்றம்
|}
# அபீபா சராபி

மருத்துவர் **அபீபா சராபி** (*Habiba Sarābi*) (பிறப்பு 1956) ஆப்கானித்தானின் இரத்தவியல் நிபுணரும், அரசியல்வாதியும், தலிபானுக்கு பிந்தைய புனரமைப்பின் சீர்திருத்தவாதியும் ஆவார். 2005ஆம் ஆண்டில், ஆப்கான் குடியரசுத் தலைவர் அமீத் கர்சாய் அவர்களால் பாமியன் மாகாணத்தின் ஆளுநராக நியமிக்கப்பட்டார். இவ்வாறு ஆப்கானித்தானின் எந்த மாகாணத்திற்கும் ஆளுநராகும் முதல் ஆப்கானிய பெண்ணாக ஆனார். இவர் முன்பு ஆப்கானித்தானின் மகளிர் விவகார அமைச்சராகவும், கலாச்சாரம் மற்றும் கல்வி அமைச்சராகவும் பணியாற்றினார். பெண்களின் உரிமைகள், பிரதிநிதித்துவம், சுற்றுச்சூழல் பிரச்சினைகளை ஊக்குவிப்பதில் சாரபி முக்கியப் பங்கு வகித்துள்ளார். இவர் ஆப்கானித்தானின் கசாரா இனத்தைச் சேர்ந்தவர். இவரது கடைசி பெயர் சில நேரங்களில் சரோபி என்றும் உச்சரிக்கப்படுகிறது.
# அபீபா சராபி

## சுயசரிதை

சராபி கசுனி மாகாணத்தில் உள்ள சராப் என்ற பகுதியில் பிறந்தார். தனது இளம் வயதில் தந்தையுடன் நாடு முழுவதும் பயணம் செய்தார். பின்னர் இவர் உயர்நிலைப் பள்ளியிலும், பல்கலைக்கழகத்தில் மருத்துவம் படிக்கவும் காபூலுக்குச் சென்றார். 1987இல் பட்டம் பெற்ற பிறகு, உலக சுகாதார அமைப்பால் இவருக்கு உதவித் தொகை வழங்கப்பட்டது பின்னர், இரத்தவியல் படிப்பை முடிக்க இந்தியா வந்தார்.  
ஆப்கானித்தானில் தலிபான் ஆட்சியின் போது, மருத்துவர் சராபியும் இவரது குழந்தைகளும் பாக்கித்தானின் பெசாவருக்கு தப்பிச் நாடு திரும்பினர். இவரது கணவர் இவரது குடும்பத்தை கவனிப்பதற்காக காபூலில் இருந்தார். ஆப்கானிஸ்தானிலும், ஆப்கானிஸ்தான் அகதிகளுக்காக பாகிஸ்தானில் உள்ள அகதிகள் முகாம்களிலும் சிறுமிகளுக்கு ஆசிரியையாக இரகசியமாக பணியாற்றினார். 1998இல், இவர் ஆப்கானியக் கல்வி நிறுவனத்தில் சேர்ந்தார். இறுதியில் அந்த அமைப்பின் பொது மேலாளரானார். இவர் ஆப்கானித்தானின் பெண்கள் மற்றும் குழந்தைகளுக்கான மனிதாபிமான உதவி அமைப்பின் துணைத் தலைவராகவும் இருந்தார்.  
2020ஆம் ஆண்டில், ஆப்கானித்தானின் இசுலாமிய குடியரசின் அமைதி பேச்சுவார்த்தைக் குழுவில் அபீபா சராபி உறுப்பினராக இருந்தார்.
# அபீபா சராபி

## ஆளுநர்

பாமியன் மாகாணத்தின் ஆளுநராக, வருவாய்க்கு ஆதாரமாக இருப்பதால் தனது கவனம் சுற்றுலாவின் மீது இருக்கும் என சராபி அறிவித்துள்ளார். இந்த மாகாணம் வரலாற்று ரீதியாக பௌத்த கலாச்சாரத்தின் ஆதாரமாக இருந்தது. மேலும், ஆப்கானித்தானின் மீது அமெரிக்க படையெடுப்புக்கு முன்னர் தலிபான்களால் அழிக்கப்பட்ட இரண்டு பழங்கால பாமியன் புத்தர் சிலைகளின் இருப்பிடமாக இருந்தது. இருப்பினும், ஆப்கானித்தானின் ஏழ்மையான மற்றும் மிகவும் வளர்ச்சியடையாத மாகாணங்களில் ஒன்றாக பாமியன் உள்ளது. கல்வியறிவின்மை, வறுமையின் உயர் விகிதங்கள் உட்பட பல சிக்கல்களை எதிகொண்டுள்ளது.
# அபீபா சராபி

## பணிகள்

பாமியனில் ஆப்கானித்தானின் பந்த்-இ அமீர் தேசிய பூங்காவை நிறுவுவதில் இவரது பணிக்காக 2008 ஆம் ஆண்டில் டைம் பத்திரிகை அதன் சுற்றுச்சூழல் நாயகர்களின் பட்டியலில் (2008) இவரைச் சேர்த்தது. 2013இல், இவர் ரமோன் மக்சேசே விருதை வென்றார்.
# அபீபா சராபி

## விருதுகள்

ஆப்கானித்தானில் அமைதியைக் கொண்டுவர அயராது உழைத்ததற்காகவும், பாலின சமத்துவம் மற்றும் பெண்கள் அதிகாரமளிப்பதில் கவனம் செலுத்தியதற்காகவும் 2016இல் ஐக்கிய நாடுகள் வளர்ச்சித் திட்டத்தின் ஒரு பகுதியாக வழங்கப்படும் N- அமைதி விருதையும் பெற்றார்.  
மார்ச் 8, 2018 அன்று, அனைத்துலக பெண்கள் நாளன்று, ஆப்கானித்தானில் ஐக்கிய நாடுகள் அவைத் திட்டம் பற்றிய திறந்த விவாதத்தின் போது, இவர் ஐக்கிய நாடுகளின் பாதுகாப்பு மன்றத்தில் ஒரு அறிக்கையை வழங்கினார் .
# தைபானி பிரார்

**தைபானி பிரார்** (*Tiffany Brar*) என்பவர் இந்தியச் சமூக சேவகர் ஊழியர் ஆவார். இவருடைய குழந்தைப் பருவத்தில் ஆக்ஸிஜன் நச்சுத்தன்மையால் பார்வைக் குறைபாடு ஏற்பட்டது. பார்வையற்றவர்களுக்கு வாழ்க்கைத் திறன்களைக் கற்பிக்கும் இலாப நோக்கற்ற அமைப்பான ஜோதிர்காமாயா அறக்கட்டளையின் நிறுவனர் பிரார் ஆவார். இவர் பயிற்சியாளர், ஊனமுற்றோர் விழிப்புணர்வு பிரச்சாரகர் மற்றும் உள்ளடக்கிய சமுதாயத்திற்கான முன்னோடியாகவும் செயற்பாட்டாளராகவும் உள்ளார்.
# தைபானி பிரார்

## ஆரம்பகால வாழ்க்கை மற்றும் கல்வி

தைபானி பிரார் இராணுவ அதிகாரி டி. பி. எஸ். பிரார் மற்றும் லெஸ்லி பிரார் ஆகியோரின் ஒரே மகள் ஆவார். சென்னையில் பிறந்த தைபானி, தந்தையின் பணியின் காரணமாக பஞ்சாபில் வளர்ந்தார்.  
தைபானி பிரார் டெர்ரி நோய்த்தொகுதி குறைபாட்டினால் பாதிக்கப்பட்டு, பிறந்த ஆறு மாதங்களுக்குப் பிறகு பார்வையினை இழந்தார்.  
பிரார் தனது குழந்தைப் பருவத்தில், ஐந்து இந்திய மொழிகளைச் சரளமாகப் பேசக் கற்றுக்கொண்டார். பெரிய பிரித்தானியாவில் தனது கல்வியைத் தொடங்கினார். இவரது குடும்பம் இந்தியா திரும்பியபோது, பிரார் பார்வையற்றோர் பள்ளிகளிலும், ஒருங்கிணைந்த பள்ளிகளிலும், ராணுவப் பள்ளிகளிலும் படித்தார். வகுப்பில் கடைசி வரிசையில் உட்கார வைக்கப்பட்டார். சில நேரங்களில் கேள்விகளுக்கு பதிலளிக்கக்கூட அனுமதிக்கப்படவில்லை. அவரது பிரெயில் குறிப்புகள் தாமதமாக வந்தன அல்லது வராமலும் இருந்தன.  
அவரது பள்ளிகளில், பிரார் மற்ற மாணவர்களிடமிருந்து தனிமைப்படுத்தப்பட்டதை உணர்ந்தார். மேலும் பள்ளியின் பிற நிகழ்வுகளிலிருந்தும் விலக்கிவைக்கப்பட்டார். ஆனால், நடுவண் இடைநிலைக் கல்வி வாரிய தேர்வில் 12-ம் வகுப்பில் முதல் பள்ளியில் பிறமாணவர்களுடன் முதல் இடத்தை அடைந்தாள்.  
பள்ளிப்படிப்பை முடித்த பிறகு, பிரார் 2006இல் திருவனந்தபுரத்தில் உள்ள அரசு மகளிர் கல்லூரியில் ஆங்கில இலக்கியத்தில் சேர்ந்து 2009இல் பட்டம் பெற்றார். பின்னர் பிரார் தொலைப்பேசி எல்லை இயக்குநராக *எல்லைகள் இல்லாமல் பிரெய்லி* வேலை செய்யத் தொடங்கினார். இவர் பல்வேறு அமைப்புகளுக்குச் சென்றார். அங்கு அவர் பல வசதியற்ற பார்வையற்றவர்களைக் கண்டனர். இவர்கள் தங்கள் வீடுகளில் அடைத்து வைக்கப்பட்டனர் மற்றும் முறையான பயிற்சி இல்லாதவர்களாக இருந்தனர். பார்வையற்ற மற்றும் பகுதி பார்வையுடைய குழந்தைகளின் கல்விக்கு ஆதரவு தெரிவிப்பதற்காக இந்த அமைப்பு தோற்றுவிக்கப்பட்டது. ஜூலை 2012இல், ஜோதிர்காமாமய ("வெளிச்சத்திற்கு வழிவகுக்கும்" என்று அர்த்தம்) பார்வையற்றோருக்கான நடமாடும் பள்ளியை நடத்தத் தொடங்கினார். இந்த அமைப்புக்கான யோசனை தமிழ்நாட்டைச் சேர்ந்த ஓய்வுபெற்ற காவல்துறை அதிகாரி என். கிருஷ்ணசாமியிடமிருந்து வந்தது. வறுமை, இயலாமை அல்லது தூரத்தால் கட்டுப்படுத்தப்பட்ட குழந்தைகளுக்கு உதவ இப்பள்ளி தோற்றுவிக்கப்பட்டது.  
2018ஆம் ஆண்டில், வயனாட்டில் வெள்ளத்தின் போது பிராரின் முயற்சிகளுக்கு இந்திய அரசாங்கம் பாராட்டியது, இங்கு இவர் நிவாரண முகாம்களுக்கான பொருட்களைச் சேகரித்தார்.  
பிரார் இப்போது இந்தியா முழுவதும் மற்றும் வெளிநாடுகளுக்கும் தனியாகவே பயணம் செய்கிறார்.
# தைபானி பிரார்

## தொழில்

தைபானி பிரார் முதல் வேலை வரவேற்பாளராக இருந்தது. பின்னர் இளங்கலை கல்வியியல் கல்வியினை ராமகிருஷ்ணா மிஷன் விவேகானந்தா பல்கலைக்கழகத்தில் பயின்றார். பின்னர் பார்வையற்ற, பகுதி பார்வை குறைபாடுடைய மக்களுக்காக ஜோதிர்காமாய அறக்கட்டளை ஜூலை 2012இல் நிறுவி கேரளாவில் பணியாற்றினார்.  
பிரார், பார்வையற்ற குழந்தைகளுக்காக ஒரு நடமாடும் பள்ளியை நிறுவினார். "பார்வையற்றவர்கள் பள்ளிக்குச் செல்ல முடியாவிட்டால் என்ன?, பள்ளி அவர்களுக்காகச் செல்லும்" என்பது பிராரின் நோக்கமாகும். ஜெர்மானிய பெண்மணியான சப்ரியே டென்பெர்கன் மற்றும் அவரது இடச்சு பங்குதாரரான பால் க்ரோனன்பெர்க், வெள்ளையனை காந்தரியில் நடத்திய தலைமைப் பயிற்சியின் போது இந்த யோசனைக்கு உந்தப்பட்டார்.  
ஜோதிர்காமாயா அறக்கட்டளை மூலம், பிரார் பார்வையற்றவர்களுக்கு பிரெய்லி பயிற்சி, அடிப்படை கணினி பயன்பாடு, இயக்கம் மற்றும் வாழ்க்கைத் திறன்களைப் பயிற்றுவித்தார். இவர் சமீபத்தில் கேரளாவில் சுதந்திரத்திற்கான சாலை எனும் பயிற்சி முகாம்களைத் தொடங்கினார். இவர் ஒரு கலைஞர், ஆசிரியர் மற்றும் ஊக்கமூட்டும் பேச்சாளர், மற்றும் இந்தியாவில் இயற்கைக்கான உலகளாவிய நிதியத்தின் 2016ஆம் ஆண்டின் புவி மணிநேர பிரச்சாரத்தின் தூதராக பணியாற்றியுள்ளார். 2020ஆம் ஆண்டில், அமெரிக்காவைச் சேர்ந்த பார்வையற்றோரின் கலங்கரை விளக்கம் மற்றும் பார்வைக் குறைபாடுள்ளோரின் அமைப்பின் ஹோல்மன் பரிசினைப் பெற்றார். இப்பரிசினைப் பெற்ற முதல் இந்தியர் இவராவார். பிராருக்கு 25,000 அமெரிக்க டாலர் (இந்திய ரூபாயில் 18.28 இலட்சம்) வழங்கப்பட்டது. இந்த பரிசுத் தொகை பார்வையற்ற மற்றும் ஓரளவு பார்வை உள்ளவர்களுடன் இவரது பணிக்கு உதவும் வகையில் அமைந்தது.  
உள்ள பிரஸ்ஸல்ஸில் உள்ள ஐரோப்பிய நாடாளுமன்றத்தில் உலகெங்கிலும் சமூக மாற்றங்களை உருவாக்கும் ஆவணப்படத்தின் திரையிடலில் பிரார் ]]
பிரார் தைபி வார்ப்புருவினை வடிவமைத்தார். இதனுடைய கண்டுபிடிப்பாளர் பால் டிசோசா ஆவார். பார்வையற்றவர்கள் வர்த்தகர்களால் ஏமாற்றப்படுவதைத் தடுக்க இந்திய நாணயத் தாள்களை அடையாளம் காட்டும் சிறிய வார்ப்புரு இதுவாகும்.